 **«Καταχωριστέο στο ΚΗΜΔΗΣ»**

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  **ΔΗΜΟΣ ΜΑΡΑΘΩΝΟΣ**  Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ  Τμήμα Προμηθειών  *Ταχ. Δ/νση : Λ. Μαραθώνος 104*  *Ταχ. Κωδ. : 190 05*  *Πληροφορίες : Κ.Κατερέλου*  *Τηλέφωνο : 22943 20 572*  *Email:* [*promithies@marathon.gr*](mailto:promithies@marathon.gr) | **Μαραθώνας 28/09/2018**  **Αριθ. πρωτ. 24887** |
| ΤΙΤΛΟΣ: Προμήθεια συστημάτων τεχνολογίας πληροφορικής έτους 2018. |

**ΠΕΡΙΛΗΨΗ ΔΙΑΚΗΡΥΞΗΣ ΣΥΝΟΠΤΙΚΟΥ ΔΙΑΓΩΝΙΣΜΟΥ**

Ο Δήμος Μαραθώνος προκηρύσσει ΣΥΝΟΠΤΙΚΟ ΔΙΑΓΩΝΙΣΜΟ με σφραγισμένες προσφορές που θα διενεργηθεί σύμφωνα με τις διατάξεις του Ν.4412/2016 όπως ισχύει, ενώπιον της επιτροπής διαγωνισμού για την **προμήθεια συστημάτων τεχνολογίας πληροφορικής έτους 2018**, με κριτήριο κατακύρωσης της πλέον συμφέρουσας από οικονομική άποψη προσφοράς, βάσει τιμής, συνολικού προϋπολογισμού **73.966,00€**. Η δαπάνη της προμήθειας θα καλυφθεί από ίδια έσοδα και από χρηματοδότηση ΣΑΤΑ (ΑΔΣ 160/2018).

Η κατάθεση των προσφορών στο γραφείο πρωτοκόλλου (ισόγειο) του Δήμου (Δ.Ε. Ν. Μάκρης), ξεκινάει από τη δημοσίευση της διακήρυξης και καταληκτική ημερομηνία παραλαβής τους είναι η **11/10/2018 ημέρα Πέμπτη και ώρα από 10:00 π.µ. έως 10:30 π.µ.**

Ο διαγωνισμός θα διεξαχθεί στο Δημοτικό κατάστημα της Δημοτικής Ενότητας (Δ.Ε.) Νέας Μάκρης του Δήμου Μαραθώνος, **επί της Λεωφόρου Μαραθώνος 104, α΄ όροφος,** από την αρμόδια Επιτροπή Διαγωνισμού, κατά την ως άνω ημερομηνία. Οι προσφορές θα παραλαμβάνονται από την επιτροπή διαγωνισμού μέσω του πρωτοκόλλου με ώρα έναρξης παραλαβής προσφορών από την επιτροπή, την 10:00 π.µ. και ώρα λήξης παραλαβής των προσφορών την 10:30 π.µ. Οι προσφορές δύναται να αποσταλούν και ταχυδρομικά με τον τρόπο που προβλέπει η διακήρυξη.

Προσφορές που περιέρχονται στην αναθέτουσα αρχή µε οποιοδήποτε τρόπο πριν την καταληκτική ημερομηνία υποβολής των προσφορών, δεν αποσφραγίζονται, αλλά παραδίδονται στο αρμόδιο όργανο (Επιτροπή Διαγωνισμού) προ της εκπνοής της προθεσμίας κατάθεσης, για να αποσφραγισθούν στη συνέχεια κατά την διεξαγωγή του διαγωνισμού ώρα από 10:31 π.μ. μέχρι το πέρας της διαδικασίας. Προσφορές που κατατέθηκαν με τους προαναφερθέντες τρόπους **εκπρόθεσμα**, δεν γίνονται δεκτές.

Οι προσφορές θα υποβληθούν με συμπλήρωση των έντυπων της υπηρεσίας (Τιμολόγιο Προσφοράς και προϋπολογισμός προσφοράς) στην Ελληνική γλώσσα, διαφορετικά θα αποκλείονται.

Για την συμμετοχή στο διαγωνισμό οι ενδιαφερόμενοι οικονομικοί φορείς θα πρέπει να προσκομίσουν εγγυητική συμμετοχής ποσού **1.193,00 €** για το σύνολο των ομάδων Α+ Β**.** Για τα ποσά των εγγυήσεων ανά ομάδα (τμήμα) γίνεται αναφορά στη διακήρυξη

Οι ενδιαφερόμενοι μπορούν να αναζητήσουν τα τεύχη του διαγωνισμού από την ιστοσελίδα του Δήμου [http://www.marathon.gr](http://www.marathon.gr/) στην διαδρομή Εφημερίδα της Υπηρεσίας ► Διαγωνισμοί Προσκλήσεις ► Προμήθεια συστημάτων τεχνολογίας & πληροφορικής έτους 2018 ή από το Διαύγεια ή από το Κ.Η.Μ.ΔΗ.Σ. ή από τον πίνακα ανακοινώσεων ή από το Τμήμα Προμηθειών του Δήμου Μαραθώνος, Λ. Μαραθώνος 104, Ν. Μάκρη, κατά τις εργάσιμες ημέρες και ώρες.

**O Αντιδήμαρχος Οικονομικής Διαχείρισης**

**& Διαφάνειας**

**Γεώργιος Νησιώτης**